**PROIECT DE HOTĂRÂRE**

**privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej**

 Având în vedere expunerea de motive a primarului municipiului Dej nr.15051 din 12.07.2017 şi raportul de specialitate al Biroului Resurse Umane, Salarizare, Protecţia Muncii nr.15052/318 din 12.07.2017 prin care se supune spre aprobare stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Dej;

 Văzând Adresa nr. \_\_\_/2017 a Sindicatului Edilica;

 În baza dispozițiilor art. 11 și 38 din Legea-cadru nr. 153/28.06.2017 privind salarizarea personalului plătit din fonduri publice;

 În urma dezbaterilor care au avut loc și având avizul comisiei de specialitate;

 În temeiul art.36, art.45 alin.(1) si art.115, lit.b) din Legea nr.215/2001 Legea administraţiei publice locale, republicată, cu modificările şi completările ulterioare;

 **Consiliul local Dej,**

**H O T Ă R Ă Ş T E:**

 **Art. 1** Se aprobă coeficienții care stau la baza determinării salariilor de bază pentru funcțiile publice din aparatul de specialitate al primarului municipiului Dej și din serviciile publice din subordinea Consiliul local al municipiului Dej, prevăzuți în Anexa 1, care face parte integrantă din prezenta hotărâre.

 **Art. 2** Se aprobă coeficienții care stau la baza determinării salariilor de bază pentru funcțiile contractuale din aparatul de specialitate al primarului municipiului Dej și din serviciile publice din subordinea Consiliului local al municipiului Dej care intră sub incidența prevederilor art. 11 din Legea-cadru nr. 153/28.06.2017, prevăzuți în Anexa 2, care face parte integrantă din prezenta hotărâre.

 **Art. 3** Salariile de bază aferente gradației 0 pentru funcțiile prevăzute în Anexa 1 și Anexa 2 se determină prin înmulțirea coeficienților prevăzuți pentru fiecare funcție, cu salariul de bază minim brut pe țară, garantat în plată, în vigoare.

 **Art. 4** Salariile de bază pentru funcțiile specifice altor domenii de activitate bugetară, prevăzute în statele de funcții, dovedite a fi necesare desfășurării activității aparatului de specialitate al primarului sau serviciilor publice din subordinea Consiliului local al municipiului Dej, sunt cele prevăzute în anexele la Legea-cadru nr. 153/28.06.2017 și se acordă potrivit prevederilor art. 38 din legea menționată.

 **Art. 5** Gestionarea sistemului de salarizare a personalului din Primaria municipiului Dej și din serviciile publice din subordinea Consiliului local al municipiului Dej se asigură de fiecare ordonator de credite, în condițiile legii. Salariile de bază se stabilesc potrivit prevederilor prezentei hotărâri, astfel încât, împreună cu indemnizațiile lunare și celelalte elemente ale sistemului de salarizare să se înacadreze în fondurile bugetare aprobate anual pentru cheltuieli de personal, în vederea realizării obiectivelor, programelor și proiectelor ce revin instituției, potrivit legii.

 **Art. 6** Ordonatorul de credite stabilește salariile lunare ale personalului din subordine, cu respectarea prevederilor prezentei hotărâri, în condițiile legii.

 **Art. 7** Cu îndeplinirea prevederilor hotărârii se încredințează Biroul Resurse Umane, Salarizare, Protecția Muncii și Serviciul Buget, Contabilitate, Financiar-Gestiuni.

Iniţiator,

**P R I M A R**

**ing. Morar Costan**

Contrasemnează,

 **S E C R E T A R,**

 **Cristina Pop**